**A nemzetgazdasági miniszter**

**.…/2014. (….) NGM számú rendelete**

**egyes szakképzési és felnőttképzési tárgyú miniszteri rendeletek**

**módosításáról**

A szakképzésről szóló 2011. évi CLXXXVII. törvény 90. § *a)* pontjában kapott felhatalmazás alapján, a Kormány tagjainak feladat- és hatásköréről szóló 152/2014. (VI. 6.) Korm. rendelet 90. § 16. pontjában meghatározott feladatkörömben eljárva,

a 2. alcím tekintetében a szakképzésről szóló 2011. évi CLXXXVII. törvény 89. § *e)*, *f)* és *g)* pontjában kapott felhatalmazás alapján, a Kormány tagjainak feladat- és hatásköréről szóló 152/2014. (VI. 6.) Korm. rendelet 90. § 1., 11., 14., 15. és 16. pontjában meghatározott feladatkörömben eljárva – a Kormány tagjainak feladat- és hatásköréről szóló 152/2014. (VI. 6.) Korm. rendelet 48. § 10. pontjában meghatározott feladatkörében eljáró emberi erőforrások miniszterével egyetértésben –,

a 3. alcím tekintetében a felnőttképzésről szóló 2013. évi LXXVII. törvény 28. § (2) bekezdés *b)* pontjában kapott felhatalmazás alapján, a Kormány tagjainak feladat- és hatásköréről szóló 152/2014. (VI. 6.) Korm. rendelet 90. § 16. pontjában meghatározott feladatkörömben eljárva a következőket rendelem el:

**1. A nemzetgazdasági miniszter hatáskörébe tartozó szakképesítések szakmai és vizsgakövetelményeiről szóló 27/2012. (VIII. 27.) NGM rendelet módosítása**

**1. §**

(1) A nemzetgazdasági miniszter hatáskörébe tartozó szakképesítések szakmai és vizsgakövetelményeiről szóló 27/2012. (VIII. 27.) NGM rendelet (továbbiakban: R1.) *1.* *melléklete* az *1. melléklet* szerint módosul.

(2) Az R1. *2. melléklete* a *2. melléklet* szerint módosul.

(3) Az R1. *4. melléklete* a *3. melléklet* szerint módosul.

**2. A szakképzési kerettantervekről szóló 14/2013. (IV. 5.) NGM rendelet módosítása**

**2. §**

(1) A szakképzési kerettantervekről szóló 14/2013. (IV. 5.) NGM rendelet (a továbbiakban: R2.) *1. mellékletében* foglalt„1. Szakiskolai szakképesítések” című táblázat a *4. melléklet* szerint módosul.

(2) Az R2. *1. mellékletében* foglalt „3. Szakképesítés-ráépülések (szakiskolai, szakközépiskolai)” című táblázat az *5. melléklet* szerint módosul.

(3) Az R2. *2. melléklete* a *6. melléklet* szerint módosul.

(4) Az R2. *3. melléklete* a *7. melléklet* szerint módosul.

(5) Az R2. *4. melléklete* a *8. melléklet* szerint módosul.

**3. A felnőttképzési szakértői és a felnőttképzési programszakértői tevékenység folytatásának részletes szabályairól szóló 14/2014. (III. 31.) NGM rendelet módosítása**

**3. §**

A felnőttképzési szakértői és a felnőttképzési programszakértői tevékenység folytatásának részletes szabályairól szóló 14/2014. (III. 31.) NGM rendelet 11. § (4) bekezdésében a „szeptember 30-ig” szövegrész helyébe a „november 30-ig” szöveg lép.

**4. Záró rendelkezések**

**4. §**

(1) Ez a rendelet kihirdetését követő tizenötödik napon lép hatályba.

(2) A 34 341 01 azonosítószámú, Eladó megnevezésű szakképesítéshez e rendelettel kiadott szakképzési kerettanterv a 2013/2014-es tanévben indult, folyamatban lévő képzések során is alkalmazható.

(3) Hatályát veszti a belügyminiszter ágazatába tartozó szakképesítések szakmai és vizsgakövetelményeiről, valamint egyes, szakmai és vizsgakövetelmények kiadásáról szóló miniszteri rendeletek hatályon kívül helyezéséről szóló 20/2013. (V. 28.) BM rendelet (a továbbiakban: R3.) *1. mellékletében* foglalt táblázat 12. és 22. sora.

(4) Hatályát veszti az R3. *2. melléklet* „A 11. sorszámú Felvonóellenőr megnevezésű szakképesítés szakmai és vizsgakövetelménye” és „A 21. sorszámú Mozgólépcső ellenőr megnevezésű szakképesítés szakmai és vizsgakövetelménye” alcíme.

(5) Hatályát veszti az R3. *4. mellékletében* foglalt táblázat 13. és 24. sora.

Budapest, 2014. június

**Varga Mihály**

nemzetgazdasági miniszter

**Egyetértek**

**Balog Zoltán**

emberi erőforrások minisztere